Det var politiets operative efterforskere, der i onsdags ved 17-tiden om eftermiddagen slog til på en adresse beliggende et sted i Aalborg. Ransagningen skete på baggrund af et konkret tip, oplyser lederen af Nordjyllands Politis efterforskning i sagen, politikommissær Casper Jacobsen. - Da vores efterforskere undersøgte adressen, fandt vi et fuldt etableret væksthus, eller det vi også kalder for et skunklaboratorium, siger Casper Jacobsen. I alt blev der beslaglagt 3,1 kilo cannabisplanter, ligesom at man også ved ransagningen derudover fandt cirka 374 gram hash. Beboeren på adressen, en 31-årig mand, har Nordjyllands Politi nu sigtet for at overtræde loven om euforiserende stoffer. Manden har over for politiet erkendt besiddelsen, men han har nægtet, at besiddelsen var med henblik på videresalg. Politiets efterforskning i sagen fortsætter.

Opsummering:
Politiet afslører skunklaboratorium i Aalborg, hvor en 31-årig mand nu er sigtet for at have over tre kilo cannabisplanter og 374 gram hash, han nægter at have planer om at sælge de ulovlige stoffer videre.